অনলাইন ভিত্তিক কেনাকাটা ইদানিং বেশ জনপ্রিয় হয়ে উঠছে আমাদের দেশে। বিশেষ করে ফেসবুক কেন্দ্রিক হাজার হাজার শপিং পেইজ গুলো অনলাইন শপিংয়ে এনেছে নতুন মাত্রা । প্রতিদিন লক্ষ লক্ষ পণ্যের কেনাকাটা হচ্ছে শুধু ফেসবুক কেন্দ্র করে। জামা কাপড় থেকে শুরু করে গ্যাজেট পর্যন্ত যে কোনো কিছুই এখন নিমেষেই অর্ডার করা যাচ্ছে সরাসরি ফেসবুক পেইজ গুলো থেকেই। প্রতিদিন হাজার হাজার পণ্যের বিজ্ঞাপন দেখি আমরা নিউজ ফিড এ । প্রায়ই অনেক পণ্যই আমাদের নজর কাড়ে।